wickkiey/tamil-wikipedia-markdown huggingface dataset:
# அகால் தக்த்


**அகால் தக்த்** (அரியணை) (*Akal Takht*, , பொருள்: *காலமில்லாதவரின் அரியணை* சீக்கிய சமயத்தின் ஐந்து *தக்துகளில்* (அரியணைகளில்) ஒன்றாகும். இது பஞ்சாபின் அம்ரித்சர் நகரத்தில் அர்மந்திர் சாகப் (பொற்கோயில்) வளாகத்தில் அமைந்துள்ளது. நீதி வழங்கலுக்காகவும் அரச விவகாரங்களுக்காகவும் அகால் தக்த்தை குரு அர்கோவிந்த் கட்டினார்; இவ்வுலகில் சீக்கிய சமூகத்தின் மிக உயர்ந்த அதிகார பீடமாகவும் சீக்கியர்களைப் பிரதிநிதிப்படுத்தும் *ஜாதேதாரின்* இடமாகவும் விளங்குகிறது. *மீரி-பிரி* எனப்படும் சீக்கியத் தத்துவத்தை அர்கோபிந்த் இங்குதான் வெளிப்படுத்தினார். மீரி எனப்படுவது அரசியல்/பொருளியல்நிலை தாக்கத்தையும் பிரி சமயத் தாக்கத்தையும் குறிக்கிறது; அகால் தக்த் மீரியையும் பொற்கோவில் பிரியையும் அடையாளப்படுத்துகின்றன.  
## சீக்கியர்களின் ஐந்து தக்த்துகள் (அரியணைகள்)
1. ஹர்மந்திர் சாஹிப் குருத்துவார் – அகால் தக்த் - அமிர்தசரஸ் (பொற்கோயில்), பஞ்சாப்
1. அனந்தபூர் சாகிப் குருத்துவார் - அனந்த்பூர் சாஹிப், ரூப்நகர் மாவட்டம், பஞ்சாப்
1. தம்தமா சாகிபு - தல்வண்டி சபோ, பட்டிண்டா மாவட்டம், பஞ்சாப்
1. ஹசூர் சாகிப் குருத்துவார், நான்தேட், மகாராட்டிரம்
1. பாட்னா சாகிப் குருத்துவார் - பாட்னா, பீகார்

## வரலாறு

ஆறாவது சீக்கிய குருவான குரு அர்கோவிந்த், அரசியல் இறையாண்மையின் அடையாளமாகவும் சீக்கியர்களின் சமய/ உலகியல் பிரச்சினைகளுக்குத் தீர்வு காணுமிடமாகவும் இதனைக் கட்டினார். 1606இல் இவருடைய சிலை அகால் தக்த்தில் நிறுவப்பட்டது. சூன் 4, 1984இல் புளூஸ்டார் நடவடிக்கையின்போது இந்திய இராணுவம் சிறீ தர்பார் சாகிபினுள் நுழைந்தபோது அகால் தக்த் சேதமடைந்தது.  

## புளூஸ்டார் நடவடிக்கை

சூன் 6, 1984இல் இந்தியத் தரைப்படை அர்மந்திர் சாகப்பின் மீது தாக்குதல் நடத்தியபோது அகால் தக்த்தும் சேதமடைந்தது. ஜர்னைல் சிங் பிந்தரன்வாலா இந்த வளாகத்தில் ஆயுதங்களை சேமித்து வைத்ததாக குற்றம் சாட்டிய அப்போதைய பிரதமர் இந்திரா காந்தி இத்தாக்குதலை ஆணையிட்டார்.  

2005இல், இந்தியப் பிரதமர், மன்மோகன் சிங், கூறினார்:  
:"1984இல் நடந்த நிகழ்வுகள் நமது அரசியலமைப்பு வழங்கும் தேசியக் கோட்பாட்டிற்கு எதிரானது என்பதால் சீக்கிய சமூகத்திடம் மட்டுமன்றி முழுமையான நாட்டிடமே மன்னிப்புக் கேட்பதில் எனக்குத் தயக்கமேதுமில்லை. கடந்த காலத்தை பின்தள்ளுவோம். அதை மாற்ற முடியாது, ஆனால் நம்மால் வருங்காலத்தை படைக்க முடியும். நம் அனைவருக்கும் நல்ல வருங்காலத்தைப் படைக்க நமக்கு மனத்திண்மை வேண்டும்."  
## மீள்-கட்டமைப்பு
சேதமடைந்த அகால் தக்த்தை அரசு மீண்டும் மீளமைக்கத் தொடங்கியது. இதனை ஏற்காத சீக்கியர்கள் புதிய கட்டிடத்தை *சர்காரி தக்த்* என அழைக்கலாயினர்; சீக்கிய உள்துறை அமைச்சர், பூட்டா சிங், புதிய கட்டிடத்தைக் கட்டியமைக்காக சீக்கிய சமூகத்திலிருந்து வெளியேற்றப்பட்டார். பின்னர் அவர் பக்தர்களின் கலங்களையும் காலணிகளையும் கழுவி தமது தீச்செயலுக்கு மன்னிப்புக் கோரியபிறகே மீண்டும் சேர்த்துக் கொள்ளப்பட்டார்.  

1986இல் அமிர்தசரசின் சீக்கியர்கள் சர்காரி தக்த்தை இடித்து புதிய அகால் தக்த்தை மீண்டும் எழுப்ப தீர்மானித்தனர்; சீக்கிய மரபுப்படி *கார் சேவா* (புனித சேவை) மூலமாக கட்டப்பட்ட புதிய, பெரிய அகால் தக்த் 1995இல் கட்டப்பட்டது.
# அச்சன்கோவில்


**அச்சன்கோவில்** என்னும் ஊர், கேரளத்தின் கொல்லம் மாவட்டத்தில் பத்தனாபுரம் வட்டத்தில் உள்ளது.  
இது புனலூர் நகரத்தில் இருந்து 80 கி.மீ. வடகிழக்கில், மேற்குத் தொடர்ச்சி மலைத்தொடர் மையத்தில் அமைந்துள்ளது. இங்குள்ள அய்யப்பன் கோயில் புகழ் மிக்க கோயிலாகும். இங்கு ரப்பர் தோட்டங்கள் உள்ளன. இந்த ஊரின் நடுவில் அச்சன்கோயில் என்ற ஆறு பாய்கிறது.  

மலம்பண்டாரம் எனப்படும் பழங்குடியினர் வாழும் இடம். இது தென்மலை ஊராட்சிக்கு உட்பட்டது.  

## கோயில்

இங்குள்ள அய்யப்பன் கோயிலைப் பரசுராமர் நிறுவியதாகக் கருதுகின்றனர். ஆன்மீகத் தலம் என்பதால், மலையாளிகளைக் காட்டிலும் தமிழகத்துப் பக்தர்களே அதிகம் வருகின்றனர். தனு மாதத்தில் மண்டல பூஜையும், மகர மாதத்தில் ரேவதி பூஜையும் செய்கின்றனர். மண்டல பூஜையின் போது தேரோட்டமும், ரேவதி பூஜையில் புஷ்பாபிஷேகமும் முக்கியமான சடங்குகள். வண்ணமயமான ஆடையும் ஆபரணங்களும் அணிந்து, வாளைக் கையிலேந்திய அய்யப்பனின் சிலை காண்பிக்கப்படும்.
# ஜெயகௌரி (நடிகை)


**ஜெயகௌரி** இலங்கைத் தமிழ் நாடக, மற்றும் திரைப்பட நடிகை ஆவார். சமுதாயம் என்ற இலங்கையில் தயாரிக்கப்பட்ட முதல் தமிழ்த் திரைப்படத்தில் கதாநாயகியாக நடித்ததன் மூலம் பிரபலமானார். ஐநூறுக்கும் மேற்பட்ட மேடை நாடகங்களிலும், மற்றும் தொலைக்காட்சி நாடகங்களிலும் இவர் நடித்துள்ளார்.  

## வாழ்க்கைச் சுருக்கம்
இந்தியாவின் கேரளத்தில் இருந்து இலங்கையில் குடியேறிய குடும்பம் ஒன்றில் கொழும்பு தெமட்டகொடையில் அப்புக்குட்டி, கல்யாணி ஆகியோருக்குப் பிறந்தவர் ஜெயகௌரி. இவருடன் ஓர் ஆண் சகோதரனும் ஏழு பெண்களும் கூடப் பிறந்தவர்கள். இவர் ஐந்தாவது பெண். தந்தை ஓர் அரச சேவையாளர், நாடகங்களிலும் நடித்தவர். தெமட்டகொடை மாளிகாகந்தை தமிழ்க் கலவன் பாடசாலையில் ஆரம்பக் கல்வியைக் கற்ற இவர் பின்னர் கொழும்பு கப்பித்தாவத்தை தொண்டர் பாடசாலையில் கல்வியைத் தொடர்ந்தார்.  

பாடசாலை நாட்களிலேயே நாடகங்களில் நடிக்கும் வாய்ப்புக் கிடைத்தது. 1957 ஆம் ஆண்டில் பஞ்சிகாவத்தையில் கவின்கலை மன்றத்தின் சார்பில் மேடையேறிய *நூதன லஞ்சம்* என்ற நாடகத்தில் கதாநாயகியாக அறிமுகமானார். பொரளை வை.எம்.பி.ஏ. மண்டபத்தில் கவின் கலை மன்றம் அரங்கேற்றிய "எழுத்தாளனின் காதலி" நாடகத்தில் முக்கிய பாத்திரத்தில் நடித்தார். அதனைத் தொடர்ந்து பல நாடகங்களில் நடிக்கும் வாய்ப்புக் கிடைத்தது. வரணியூரான் எழுதிய சங்கிலியன் நாடகத்தில் தினக்குரல் அதிபர் எஸ். பி. சாமியோடு இணைந்து நடித்தார்.  

வி. கே. டி. பாலனுடன் "பேசும் விழிகள்", எஸ். எஸ். சந்திரனுடன் *தீச்சுடர்*, கம்பளைதாசனுடன் *விளக்கேற்றி வைத்தவள்*, மேலும், லடிஸ் வீரமணி தயாரித்த *வண்டரித்த மலர்* போன்ற பல நாடகங்களில் நடித்துப் புகழ் பெற்றார். கலைவாணர் நாடக மன்றம், தமிழ் முன்னேற்ற மன்றம், மனோரஞ்சித நாடக சபா மேடை நாடகங்களிலும், சானா, வாசகர் ஆகியோரின் வானொலி நாடகங்களிலும் இவர் நடித்துள்ளார். *காதலுக்கு என்ன விலை* என்ற தொலைக்காட்சி நாடகத்தில் பிரபா கணேசனுக்கு மாமியாராக நடித்தார்.. ஜெயகௌரி நடித்த ஒரேயொரு திரைப்படம் சமுதாயம் ஆகும்.  

## சிறப்புகள்
- இலங்கை அரசின் "கலாபூசணம்" விருது
- மானாவின் தோட்டத்து ராணி நாடகத்தில் சிறந்த துணை நடிகை
- 1994ல் அகில இலங்கை தெலுங்கு காங்கிரஸ் நடத்திய நாடக விழாவில் ஊமைகள் உறங்குவதில்லை என்ற நாடகத்தில் சிறப்பாக நடித்தமைக்காக பிரதமர் ரணில் விக்கிரமசிங்கவிடமிருந்து பாராட்டு சான்றிதழ்
- 1996 இல் வினோதன் ஞாபகார்த்தமாக கொழும்பு இராமகிருஷ்ண மண்டபத்தில் மேடையேற்றப்பட்ட *பாட்டுக்கொரு புலவன்* நாடகத்தில் நடித்தமைக்காக கெளரவ விருது
# தஹர வித்யா


**தஹர வித்யா அல்லது தகர வித்தை** என்பது நம்முள்ளே ஒரு வெளி (தஹரம், ஆகாயம், (Space)- அகவெளி உள்ளது. அதில் எழுந்தருளியிருக்கும் இறைவனை தியானத்தின் மூலம் தேடுவதும், அடைவதுமே தஹர வித்யா அல்லது **தஹராகாச வித்தை** எனப்படும். தஹர வித்தை சாந்தோக்கிய உபநிடதத்தின் எட்டாம் அத்தியாயத்தில் கூறப்பட்டுள்ளது.  

மார்பின் உள்ளே ஒரு வெளி ‘தாமரை மொட்டுப் போன்ற இதயம்’; நாற்புறங்களிலும் நாடிகளால் சூழப்பட்டு தொங்குகிறது. அதன் உள்ளே நுண்ணிய ஆகாசம் உள்ளது. அனைத்தும் அதில் நிலை பெற்றுள்ளன.  

இந்த இதய வெளிக்குள்ளே உள்ள பொருளைத் தேட வேண்டும், அறிய விரும்ப வேண்டும். அதற்கான தியானப் பயிற்சி (வித்யை) செய்ய வேண்டும். இவ்வித்தையை பயில பிரம்மச்சர்ய விரதம் அவசியம்.  
.  

புற உலகில் என்னென்ன சாதிக்க வேண்டும் என நினைக்கிறமோ அவையனைத்தையும் அகவெளியில் உறையும் இறைவனைத் தஹர வித்யா மூலம் தியானிப்பதன் மூலம் அடைய இயலும்.  

## முதற்படி
தஹர வித்யா எனும் இறை தியானத்தை செய்பவன் உலக இன்பங்களை இறைவனின் வாயிலாக மட்டுமே அனுபவிக்க இயலும் என்பதையும், இவ்வித்யாவின் மூலம் என்ன நினைத்தாலும் அது நடக்கும் என்பதை விளக்கப்படுகிறது. அகவெளியில் இறைவனை தியானிப்பவன் பித்ரு லோகத்தை விரும்பினால் இறந்த முன்னோர்களான தந்தை, தாய், சகோதர சகோதரிகள் மற்றும் நண்பர்கள் அவன் முன் தோன்றி மகிழ்விப்பார்கள். மேலும் இவ்வித்தையின் மூலம் அவன் விரும்பும் அனைத்துப் பொருட்களையும் அடைந்து மகிழ்வான்.  

## இரண்டாம்படி
பஞ்சபூதங்களின் அம்சமான உடல்-மனம், இறைவனின் அம்சமான ஆன்மா ஆகிய இரண்டின் சேர்க்கையே மனிதன். ஆத்ம ஞானம் காரணமாக மனிதன் தன்னை உடல்-மனச்சேர்க்கையிலிருந்து விடுபட்டு, இறைவனை அடைந்து, சொந்த இயல்பாகிய ஆன்மாவாக நிலைபெறுகிறான்.  

அழியக்கூடிய உடல்-மனம் மற்றும் அழிவற்றதான ஜீவாத்மா ஆகிய இரண்டையும் கட்டுப்படுத்துபவர் இறைவன். தூக்கத்தில் நம் உடலிருந்து பிரிகின்ற மனம் ஜீவாத்மாவில் ஒடுங்குகிறது. ஜீவாத்மா பரமாத்மாவில் ஒடுங்குகிறது. இந்த உண்மையை உணர்பவன் தினந்தோறும் இறையுலகத்திற்குச் சென்று, இறைவனிடம் ஒன்றுகலப்பதை உணர்கிறான்..  

## மூன்றாம்படி
தஹர வித்யாவின் மூலம் இறையுலகம், இறைக்காட்சி அல்லது இறையனுபூதியின் விளக்கமும் கூறப்படுகிறது. அதை அடைவதற்கான அடிப்படை தகுதியான பிரம்மச்சர்யம் ஒன்று மட்டுமே.  

## நான்காம்படி
இறையுலககிற்கு செல்வது யார், எப்போது, எவ்வாறு செல்வர் போன்ற கேள்விகளுக்கு தஹர வித்யையின் இப்பகுதி விளக்குகிறது.  

சூரியனே இறையுலகின் வாசல். ஓங்கார மந்திரத்தை அறிந்து தியானித்தவர்கள் இந்த வாசலில் அனுமதிக்கப்படுகிறார்கள். மற்றவர்கள் மறுக்கப்படுகிறார்கள்.  

இதயநாடிகள் நூற்றொன்று. அவற்றுள் ஒன்று உச்சந்தலையினை பிளந்து உயிர் வெளிக் கிளம்புகிறது. உச்சந்தலை வழியாக உயிரை மேலே விடுப்பவன் மரணமற்ற நிலையை அடைகிறான். மற்ற நாடிகளின் வழியாக வெளியேறுபவன் மீண்டும் மீண்டும் பிறந்து, பல்வேறு கீழ் உலகங்களில் பிறந்து உழல்கிறான். ஆசைகளற்ற யோகிகளால் மட்டுமே பிரம்ம ரந்திரம் வழியாக உயிரை வெளியேற்ற முடியும்.
# பத்தனாபுரம்

**பத்தனாபுரம்** என்னும் ஊர், கேரளத்தின் கொல்லம் மாவட்டத்தில் உள்ளது. இது மேற்கு தொடர்ச்சி மலையை ஒட்டியுள்ளது. பத்து யானைகளைக் கட்டிய இடம் என்பதால் பத்தானபுரம் என்ற பெயர் பெற்று பத்தனாபுரம் என மருவியதாகக் கருதுகின்றனர். புனலூர்-பத்தனம்திட்டா-மூவாற்றுப்புழை மாநில நெடுஞ்சாலை, இந்த ஊரின் வழியாக செல்கின்றது. இங்கு நெல், மிளகு, இஞ்சி, முந்திரி, மரவள்ளி, ரப்பர் ஆகியவற்றைப் பயிரிடுகின்றனர்.  

இது திருவனந்தபுரத்தில் இருந்து 85 கி.மீட்டர் தொலைவிலும், கொல்லத்தில் இருந்து 43 கி.மீட்டர் தொலைவிலும் உள்ளது. இங்கிருந்து 89 கி.மீட்டர் தொலைவில் சபரிமலை உள்ளது.  

## போக்குவரத்து
- ரயில் போக்குவரத்து: ஆவணீஸ்வரம்(7 கி.மி) செங்கன்னூர்(42 கி.மி)/காயம்குளம்( கி.மி)/கொல்லம்(43 கி.மி)
- விமான போக்குவரத்து: திருவனந்தபுரம் (89 கி.மி)/ கொச்சிக்கு அடுத்துள்ள நெடும்பாசேரி (175 கி.மி)
- பேருந்துகள்: இங்கிருந்து கேரளத்தின் அனைத்து முக்கிய நகரங்களுக்கும் பேருந்துகள் உள்ளன.

## அரசியல்

பட்டணபுரம் சட்டமன்றம் மாவெலிக்கர லோக்சபா தொகுதியின் பகுதியாகும். 2014 பொதுத் தேர்தலில் கொடைண்ணில் சுரேஷ் வென்ற நாடாளுமன்ற உறுப்பினர்.
# மொனராகலை


**மொனராகலை** (*Moneragala*, ) என்பது இலங்கையின் தெற்கே ஊவா மாகாணத்தில், மொனராகலை மாவட்டத்தில் உள்ள ஒரு நகரம் ஆகும். இது கொழும்பு-மட்டக்களப்பு பிரதான பாதையில் அமைந்துள்ளது. இந்நகரம் மொனராகலை பிரதேச சபையினால் நிர்வகிக்கப்படுகின்றது. மொனராகலை தேர்தல் தொகுதியில் 101,638 பேர் வாக்காளர்களாகப் பதிவு செய்துள்ளனர்.  

## பாடசாலைகள்
- மொனராகலை ரோயல் கல்லூரி
- விபுலானந்தா தமிழ்க் கல்லூரி
- ஆலியவத்தை தமிழ்க் கல்லூரி
- சிறீ கௌரி தமிழ் ஆரம்பப் பாடசாலை
- சரசுவதி தமிழ் ஆரம்பப் பாடசாலை
- கும்புக்கணை தமிழ் ஆரம்பப் பாடசாலை
# பெந்தோட்டை



**பெந்தோட்டை** என்பது இலங்கையில் காலி மாவட்டத்திலுள்ள ஒரு கரையோர நகரம் ஆகும். இது கொழும்பிலிருந்து ஏறத்தாழ 65 கி.மீ. தூரத்திலும் காலியிலிருந்து ஏறத்தாழ 56 கி.மீ. தூரத்திலும் அமைந்துள்ளது. இந்நகரமானது பெந்தோட்டை ஆற்று வாயின் தென் கரையில் அமைந்துள்ளது. இது நீர் விளையாட்டுகளுக்குப் புகழ்பெற்ற ஒரு சுற்றுலாத் தலமாகும்.
# நரிப்பற்றா ஊராட்சி

நரிப்பற்றா ஊராட்சி, கேரளத்தின் கோழிக்கோடு மாவட்டத்தில் உள்ள வடகரை வட்டத்தில் உள்ளது. இதன் தலைமையகம் கைவேலியில் உள்ளது.  

## ஊர்கள்
- கைவேலி
- முள்ளம்பத்து
- தாழேனரிப்பற்றா
- கோய்யால்
- நெல்லிக்குன்னு
- கும்பளச்சோலை
- விலங்காடு
- தினூர்

## சுற்றியுள்ள இடங்கள்
- கிழக்கு : காவிலும்பாற, காயக்கொடி, குற்றுயாடி ஊராட்சிகள்
- மேற்கு : நாதாபுரம்
- வடக்கு : குன்னும்மல், வேளம் ஊராட்சிகள்
- தெற்கு : வாணிமேல் ஊராட்சி
# மைக்கேல் மலர்கி



**மைக்கேல் மலர்கி** (Michael Malarkey, பிறப்பு: ஜூன் 21, 1983) ஒரு அமெரிக்க நாட்டு நடிகர் மற்றும் பாடகர். இவர் தி வாம்பயர் டைரீஸ் என்ற தொலைக்காட்சித் தொடரில் என்ஸோ என்ற கதாபாத்திரத்தில் நடித்ததன் மூலம் புகழ் பெற்ற நடிகர் ஆனார்.
# எக்ஸ்-மென் (திரைப்படம்)



**எக்ஸ்-மென்** (X-Men) என்பது 2000 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்த திரைப்படம் மார்வெல் காமிக்ஸ் என்ற வரைகதை புத்தகத்தில் வெளியான எக்ஸ்-மென் என்ற ஒரு கற்பனை பாத்திரக் குழுவை மையமாக வைத்து மார்வல் மகிழ்கலைக் கொம்பனி, பேட் ஹாட் ஹாரி புரொடக்ஷன்ஸ் மற்றும் டோனர்ஸ் கொம்பனி போன்ற நிறுவனங்கள் மூலம் தயாரித்து 20ஆம் சென்சுரி பாக்ஸ் என்ற நிறுவனம் மூலம் விநியோகிக்கப்பட்டது.  

லாரன் ஷல்லர் டோனர் மற்றும் ரால்ப் விண்டேர் ஆகியோர் தயாரிக்கும் இந்த திரைப்படத்திற்கு டேவிட் ஹேய்டர் என்பவர் திரைக்கதை எழுதியுள்ளார். இந்த திரைப்படத்தை பிறையன் சிங்கர் என்பவர் இயக்க, பேட்ரிக் ஸ்டீவர்ட், ஹியூ ஜேக்மன், இயன் மெக்கெல்லன், ஹாலே பெர்ரி, பாம்கே ஜான்சென், ஜேம்ஸ் மார்ஸ்டன், புரூஸ் டேவிசன், ரெபேக்கா ரோமெயின், ரே பார்க், அண்ணா பகுய்ன் போன்ற பலர் நடித்துள்ளார்கள்.  

எக்ஸ்-மென் என்ற திரைப்படம் ஜூலை 12, 2000 இல் எல்லிஸ் தீவில் திரையிடப்பட்டது, இரண்டு நாட்களுக்குப் பிறகு ஐக்கிய அமெரிக்காவில் வெளியிடப்பட்டது. இது வசூல் ரீதியாக வெற்றி பெற்றது, உலகளவில் 296.3 மில்லியனுக்கும் அதிகமான வசூல் செய்தது, மேலும் விமர்சகர்களிடமிருந்து நேர்மறையான விமர்சனங்களைப் பெற்றது. இப் படத்தின் செயல்திறன், கதை மற்றும் கருப்பொருள் போன்றவற்றிக்கு பாராட்டப்பட்டது. இந்த திரைப்படத்தின் வெற்றியை தொடர்ந்து எக்ஸ்-மென் 2 (2003), எக்ஸ்-மென்: த லாஸ்ட் ஸ்டேண்ட் (2006), எக்ஸ்-மென் முதல் வகுப்பு (2011), எக்ஸ்-மென்: இடேசு ஒஃப் பியூச்ச ஃபாசுற்று (2014), எக்ஸ்-மென்: அப்போகலிப்ஸ் (2016), எக்ஸ்-மென்: டார்க் பீனிக்ஸ் (2019) போன்ற பல தொடர் திரைப்படங்கள் வெளியானது.  

## நடிகர்கள்
- பேட்ரிக் ஸ்டீவர்ட் - சார்லஸ் சேவியர் / பேராசிரியர் எக்ஸ்
- ஹியூ ஜேக்மன் - லோகன் / வோல்வரின்
- இயன் மெக்கெல்லன் - எரிக் லென்ஷெர் / மக்னெட்டோ
- ஹாலே பெர்ரி - ஒரோரோ முன்ரோ / ஸ்ட்ரோம்
- பாம்கே ஜான்சென் - ஜீன் கிரே
- ஜேம்ஸ் மார்ஸ்டன் - ஸ்காட் சம்மர்ஸ் / சைக்ளோப்ஸ்
- புரூஸ் டேவிசன் - செனட்டர் ராபர்ட் கெல்லி
- ரெபேக்கா ரோமெயின் - ராவன் டார்கால்ம் / மிஸ்டிக்
- ரே பார்க் - மோர்டிமர் டோயன்பீ / டோட்
- டைலர் மானே - விக்டர் க்ரீட் / சப்ரேடூத்
- அண்ணா பகுய்ன் - மேரி டி அன்காண்டோ / ரோக்
- சான் ஆஷ்மோர் - பாபி டிரேக் / ஐஸ்மேன் (சிறப்புத் தோற்றம் )

## தொடர்ச்சியான தொடர் திரைப்படங்கள்

### *எக்ஸ்-மென் 2* (2003)
# பெங்களூர் டேய்ஸ்



***பாங்கலூர் டேய்ஸ்*** என்னும் மலையாளத் திரைப்படம் 2014-ஆம் ஆண்டு வெளிவந்தது. இதை எழுதி இயக்கியுள்ளார் அஞ்சலி. இது அன்வர் ரஷீத் தயாரிப்பில் உருவானது. இதில் துல்கர் சல்மான், பகத் பாசில், நிவின் பவுலி, நஸ்ரியா நசீம், பார்வதி மேனன், இஷா தல்வார், நித்யா மேனன் ஆகியோர் முன்னணி வேடங்களில் நடித்துள்ளனர்.  

## பாடல்கள்
# இன்பெர்னோ (புதினம்)



**இன்பெர்னோ** (Inferno) என்பது அமெரிக்க எழுத்தாளரான டான் பிரவுன் என்பவரால் 2013 ஆம் ஆண்டு எழுதப்பட்ட ஒரு மர்ம புதினம் ஆகும்.இது அவரின் ராபர்ட் லாங்க்டன் தொடர் புதினத்தின் நான்காவது பாகமாகும்.  

அதன் முந்திய பாகங்கள் *ஏஞ்செல்ஸ் அண்ட் டெமான்ஸ்,த டா வின்சி கோட்,தி லாஸ்ட் சிம்பல்* ஆகிய புதினங்களின் தொடர்ச்சியாகும்.  

இது 2013 ஆம் ஆண்டு மே மாதம் 14 ஆம் தேதி வெளியிடப்பட்டது.அதிலிருந்து தொடர்ந்து பதினோரு வாரங்கள் புத்தக விற்பனையில் முதலிடத்திலும், பதினேழு வாரங்கள் மின்னூல் விற்பனையிலும் முதலிடத்தில் இருந்ததாக *தி நியூயார்க் டைம்ஸ்* பத்திரிக்கையில் சிறந்த விற்பனை தரவரிசையில் முதலிடம் பெற்றிருந்தது.  

## திரைப்படம்

சோனி பிக்சர்ஸ் நிறுவனம் இப்புத்தகத்தை தழுவி ஒரு திரைப்படத்தை தயாரிக்கின்றது.இதில் ரான் ஹாவர்ட் (Ron Howard) இயக்குனராகவும் டேவிட் கோப் (David Koepp) திரைக்கதையிலும் உருவாகும் இப்படத்தில் டாம் ஹன்க்ஸ் (Tom Hanks) கதையின் நாயகன் ராபர்ட் லாங்க்டனாகவும் நடிக்கின்றார்.இப்படம் டிசெம்பர் 18, 2015 அன்று வெளியாகும் என்று எதிர்பார்க்கப்படுகிறது.
# தென்மலை


**தென்மலை** எனும் சுற்றுலா இடம் கேரளா மாநிலம், கொல்லம் மாவட்டம், புனலூருக்கு அருகில் அமைந்துள்ளது. தென்மலை, இந்தியாவில் புகழ் பெற்ற சூழலியல் சுற்றுலா இடமாகும் (Eco-Tourist Place).. தென்மலையிலிருந்து 16 கீ.மீ., தொலைவில் ஓடும் கல்லாடா ஆற்றின் குறுக்கே தென்மலை அணை உள்ளது. தென்மலைக்கு அருகில் உள்ள பாலருவி (Palaruvi), குற்றாலத்திலிருந்து 35 கி.மீ., தொலைவில் அமைந்துள்ளது.  

## அருகில் உள்ள ஆன்மிக & சுற்றுலா தலங்கள்
- குளத்துப்புழா ஐயப்பன் கோவில்
- அச்சன்கோவில் தர்மசாஸ்தா
- ஆரியங்காவு ஐயப்பன் கோவில்
- குற்றாலம்
- புனலூர்
- செங்கோட்டை
- பாலருவி
# குமாரசாமி கோயில்


**குமாரசாமி கோயில்**, முருகனுக்கு அர்பணிக்கப்பட்டது. தமிழ்நாடு, திருநெல்வேலி மாவட்டம், செங்கோட்டை வட்டத்தில், மேற்கு தொடர்ச்சி மலைப்பகுதியில், பண்பொழி கிராமத்தில் 540 அடி உயரமுள்ள சிறு குன்றின் மீது அமைந்துள்ளது. இக்கோயிலை அடைய 625 படிக்கட்டுகள் மீது ஏறி பயணிக்க வேண்டும். தற்போது மலைப்பாதை அமைக்கப்பட்டுள்ளது ...  

இக்கோயில் திருவருட்செல்வர் சிவகாமி அம்மையாரால் கட்டப்பட்டது.  

இக்கோயிலுள் குடிகொண்டுள்ள மூலவர் குமாரசாமியைப் போற்றி, அருணகிரி நாதர் தமது திருப்புகழில்பாடியுள்ளார். திருமலை ஆண்டவர் குறவஞ்சி எனும் செய்யுள் தொகுப்பை உ. வே. சாமிநாதையர் புதிப்பித்து வெளியிட்டுள்ளார்.  

## அருகில் அமைந்த ஆன்மிக சுற்றுலா இடங்கள்
- குளத்துப்புழா ஐயப்பன் கோவில்
- அச்சன்கோவில் தர்மசாஸ்தா
- ஆரியங்காவு ஐயப்பன் கோவில்
- குற்றாலம்
- இலஞ்சி குமரன் கோயில்
- பாலருவி
# சுதந்திரப் போராட்ட வரலாறும் தியாகசீலர்களும் (நூல்)



"சுதந்திரப் போராட்ட வரலாறும் தியாகசீலர்களும்" புத்தகம் சுதந்திரத்திற்காக பாடுபட்ட வீரர்கள் பற்றிய வரலாறு அடங்கிய நூல்.  
ஆசிரியர் இந்நூலை சுதந்திரப்போராட்ட வீரரும், நெருக்கடி நிலைப்பிரகடன காலத்தில் ஜனநாயகத்திற்காக பாடுபட்டவருமான ஜெயப்பிரகாஷ் நாராயணனுக்கு அர்ப்பணித்திருக்கிறார்.  

இந்தியாவில் பிரிட்டிஷார் வரும் முன்னர் 33 சதவீத மக்கள் எழுத்தறிவு பெற்றிருந்தனர் என்ற புள்ளிவிவர தகவலையும். கொள்கைகள் ஆய்வு மையம் என்ற அமைப்பு தனக்கு கிடைத்த ஓலைச்சுவடிகளில் 1767 லிருந்து 1771 வரை செங்கல்பட்டு பகுதி தொடர்பான குறிப்புகளில் ஒரு ஏக்கருக்கு சுமார் நான்கு டன் நெல்விளைச்சல் கண்ட செய்தி கிடைத்துள்ளதையும் பிரித்தானிய ஆதிக்கத்திற்குப் பின்னர் சுதந்திர இந்தியாவில் அது இரண்டு டன் விளைச்சல் என்பதிலிருந்து விவசாயத்துறையில் ஆங்கிலேய ஆட்சியால் ஏற்பட்ட பாதிப்பின் விளைவையும் ஆசிரியர் விளக்குகிறார்.  

இந்நூலுக்கு பாரத ரத்னா சி. சுப்பிரமணியம், குமரி அனந்தன் இருவரும் அணிந்துரை வழங்கியுள்ளனர்.  

## ஆசிரியர் பற்றிய குறிப்பு

வி. வி. வி. ஆனந்தம் 25-9-1925 அன்று விருதுநகரில் பிறந்தவர். காந்தியக் கொள்கையில் இளமையிலேயே ஈர்க்கப்பட்டவர்.  
பன்மொழி அறிவு பெற்றவர். முன்னாள் தமிழக முதல்வர் காமராஜருடன் நெருங்கியத் தொடர்பு கொண்டவர். தமிழக சட்டமன்ற மேலவை உறுப்பினராக ஆறு ஆண்டுகள் பணிபுரிந்தவர். தமிழ்நாடு உணவுப்பொருள் சங்கத்தின் தலைவராக சுமார் இருபது ஆண்டுகள் பணிபுரிந்தவர். மரம் வளர்ப்பதில் ஈடுபாடும் ஆர்வமும் கொண்டவர்.  

## நூல் பகுதிகள்
### அ.சுதந்திரப் போராட்ட வரலாறு
காந்தியடிகளின் செய்தியுடன் ஆரம்பித்து, பாரதத்தின் பெருமை, ஆங்கிலேயர் இந்தியாவில் காலூன்றியது, அவர்களது ஆதிக்கமும் பரவலும் வளர்ந்த விதம், விடுதலைப் புரட்சியின் தொடக்கம், ஆங்கிலேய ஆட்சியின் பொருளாதார சுரண்டல், விடுதலைப் போரில் செய்தித்தாள்களின் பங்கு, இந்திய தேசிய காங்கிரஸின் தோற்றமும் வளர்ச்சியும், சைமன் கமிஷன், திலகர், காந்தியடிகள், நேதாஜி ஆகியோரின் பங்கு ஆகியவை இந்தப் பகுதியில் குறிப்பிடப்படுகின்றன.  

### ஆ.சுதந்திரப் பயிர்க்கு உயிர் தந்தவர்கள்
புலித்தேவன், வீரபாண்டிய கட்டபொம்மன், வீரன் சுந்தரலிங்கம், மருது பாண்டியர், தளவாய் வேலுத்தம்பி , தாந்தியா தோப்பே, ஜான்சிராணி இலட்சுமிபாய் ஆகியோரில் ஆரம்பித்து லோகமான்ய பால கங்காதர திலகர், பிபின் சந்திரபால், மோதிலால் நேரு, பண்டித மதன் மோகன் மாளவியா, இலாஜா இலஜபதிராய்,புரட்சித் தளபதி பாகாஜதீன், வ.உ.சிதம்பரம் பிள்ளை, வ.வெ.சுப்பிரமணிய ஐயர், மகாகவி சுப்பிரமணிய பாரதியார், சுப்பிரமணிய சிவா, சத்திய மூர்த்தி, குதிராம் போஸ், சித்தரஞ்சன் தாஸ், நேத்தாஜி சுபாஸ் சந்திரபோஸ், கொடி காத்த குமரன், பகத்சிங், கே.பாஷ்யம் ஐயங்கார் போன்ற பல வீரர்களின் வரலாற்றை ஆசிரியர் கூறியுள்ளார்.  

### இ.எழுச்சிமிகு செய்திகள்
இந்த பகுதியில் ஆசிரியர் பல தலைப்புகளின் கீழ் அதிகம் அறியப்படாத செய்திகள் உட்பட பல செய்திகளைத் தொகுக்கிறார்.  
- தூக்கு மேடையில் வாக்கு மூலம்
- வீரம், தியாகம், துரோகம்
- சுதந்திர பாரதத்திற்கு பெருமை சேர்த்தவர்கள்
- காங்கிரஸ் பேரியக்கத்தின் தலைவர்கள் : விடுதலைக்கு முன் காங்கிரஸ் மகாசபைத் தலைவர்களது புகைப்படங்கள்.
- சுதந்திரப் போரில் பெண்கள்
- ’சிந்திய ரத்தம் வீணா’, ’ஒருமை போற்றுவோம்’ கவிதைகள்
- நினைவகற்றாதீர்.
# கிறிஸ்டன் பெல்



**கிறிஸ்டன் அன்னே பெல்** (Kristen Bell, பிறப்பு: ஜூலை 18, 1980) ஒருஅமெரிக்க நாட்டு நடிகை மற்றும் பாடகி. இவர் ஸ்பார்டன், பிப்டி பில்ஸ், பல்ஸ், ரோமன், ஹிட் அண்ட் ரன், ஃப்ரோஸன் உள்ளிட்ட திரைப்படங்களில் நடித்ததன் மூலம் புகழ் பெற்ற நடிகை ஆனார்.
# ராம் போதினேனி



**ராம் போதினேனி** (Ram Pothineni, பிறப்பு: மே 15 ம் தேதி, 1988) இவர் ஒரு தெலுங்குத் திரைப்பட நடிகர் ஆவார். இவர் 2006ஆம் ஆண்டு தேவ்தாஸு என்ற திரைப்படத்தின் மூலம் திரைப்படத்துறைக்கு அறிமுகமானார். அதைத் தொடர்ந்து ஜகடம், ரெடி, கணேஷ் ஜஸ்ட் கணேஷ் உள்ளிட்ட பத்திற்கும் மேற்பட்ட திரைப்படங்களில் நடித்துள்ளார்.  

## திரைப்படங்கள்
| ஆண்டு | படம் | பாத்திரம் | கதாநாயகி | குறிப்பு |
| --- | --- | --- | --- | --- |
| 2006 | ’’தேவதாசு’’ | தேவதாஸ் | இலியானா | பிலிம்பேர் அவார்ட்ஸ் சவுத் - சிறந்த நடிகர் |
| 2007 | ’’ஜகடம்’’ | சீனு | இஷா சஹானி |  |
| 2008 | ’’ரெடி’’ | சந்து | ஜெனிலியா | பிலிம்பேர் அவார்ட் சவுத் - சிறந்த நடிகர் |
| 2009 | ’’மஸ்கா’’ | கிரிஷ் | ஹன்சிகா
ஷீலா |  |
| 2009 | ’’கணேஷ்’’ | கணேஷ் | காஜல் அகர்வால் |  |
| 2010 | ’’ராம ராம கிருஷ்ண கிருஷ்ண’’ | ராம கிருஷ்ண | பிரியா ஆனந்த்
பிந்து மாதவி |  |
| 2011 | ’’கந்திரீக’’ | சீனு | ஹன்சிகா
அட்ச | பிலிம்பேர் அவார்ட் சவுத் - சிறந்த நடிகர் |
| 2012 | ’’எந்துகண்டே...பிரேமண்ட!’’ | கிருஷ்ண
ராம் | தமன்னா |  |
| 2013 | ’’ஒங்கோலு கித்த’’ | வைட் | கிருதி கர்பந்த |  |
| 2013 | ’’மசாலா’’ | ராம் / ரகுமான் | ஷாஜன் பதாம்சி | } |
# அம்பலாங்கொடை



**அம்பலாங்கொடை** இலங்கையின் காலி மாவட்டத்திலுள்ள ஒரு கரையோர நகரமாகும். இது அம்பலாங்கொடை பிரதேச செயலாளர் பிரிவில் அமைந்துள்ளது. இது கொழும்பிலிருந்து ஏறத்தாழ 107 கி.மீ. தூரத்திலும் காலியிலிருந்து ஏறத்தாழ 13 கி.மீ. தூரத்திலும் ஏ-2 நெடுஞ்சாலையில் அமைந்துள்ளது. இந்நகரானது அழகிய மணற்கடற்கரையையும் உள்ளூர் கலாச்சார மையங்களையும் பரபரப்பான மீன் சந்தைகளையும் கொண்டுள்ளது. இந்நகரமானது பண்டைய சாத்தான் முகமூடிகள், சாத்தான் நடனத்திற்கு பிரபலமானது.
# தண்டபாணி (நடிகர்)



**தண்டபாணி** (இறப்பு: சூலை 20, 2014) தென்னிந்தியத் திரைப்பட நடிகர் ஆவார். இவர் தமிழ், தெலுங்கு, கன்னடம், மலையாள மொழிகளில் 150 இற்கும் மேற்பட்ட திரைப்படங்களில் குணசித்திர, நகைச்சுவை மற்றும் வில்லன் வேடங்களில் நடித்துள்ளார். காதல் திரைப்படத்தின் வாயிலாக **காதல் தண்டபாணி** என பரவலாக அறியப்படுகிறார்.  

## வாழ்க்கைக் குறிப்பு
தண்டபாணி திண்டுக்கல் மாவட்டம் ஒய்.எம்.ஆர். பட்டியைச் சேர்ந்தவர். பொரி-கடலை வியாபாரம் செய்து வந்தார். 2004 ஆம் ஆண்டில் வெளியான காதல் என்ற தமிழ்த் திரைப்படத்தில் வில்லனாக அறிமுகமானார். இதனால் இவர் "காதல்' தண்டபாணி எனவும் அழைக்கப்பட்டார். தொடர்ந்து சித்திரம் பேசுதடி, உனக்கும் எனக்கும், வட்டாரம், முனி, வேலாயுதம், வருத்தப்படாத வாலிபர் சங்கம் படத்தில் நடித்தார். இறுதியாக காந்தர்வன் என்ற திரைப்படத்தில் நடித்திருந்தார்.  

## மறைவு
சென்னையில் வசித்துவந்த தண்டபாணி சண்டமாருதம் என்ற புதிய திரைப்படத்தில் நடித்துக் கொண்டிருந்த போது 2014 சூலை 20 அன்று மாரடைப்பு ஏற்பட்டுக் காலமானார். இறக்கும் போது இவருக்கு வயது 71 ஆகும். இவருக்கு ஒரு மகளும் இரண்டு மகன்களும் இருந்தனர்.
# சுபா ஜெய்



**சுபா ஜெய்** (*Shuba Jay*) என அழைக்கப்படும் **சுபாசிணி ஜெயரத்தினம்** (*Shubashini Jeyaratnam*, 15 சூலை 1976 – 17 சூலை 2014) மலேசிய தொலைக்காட்சி நடிகையும், திரைப்பட நடிகையும் ஆவார். நாடகம், நடனம், திரைப்படம், தொலைக்காட்சி எனப் பல்துறைகளில் சிறந்து விளங்கியவர்.  

## பணி
இலங்கை வம்சாவழிக் குடும்பம் ஒன்றில் மலேசியாவில் பிறந்த சுபாசிணி கோலாலம்பூரில் இருந்து வெளிவரும் *நியூ ஸ்ட்ரெயிட் டைம்சு* ஆங்கிலப் பத்திரிகையில் செய்தி ஒப்பீட்டுநராகப் பணியாற்றிய பின்னர், அப்பத்திரிகையின் விளம்பரப் பகுதியில் பணியாற்றினார். 2010 ஆம் ஆண்டில் இவர் ஆஸ்ட்ரோ ரியா தொலைக்காட்சியில் தனது தந்தை ஜெயரத்தினத்துடன் இணைந்து *மாரி மேனாரி* என்ற நிகழ்ச்சியை நடத்தினார். 2011 இல் இவர் நடிக்க ஆரம்பித்தார். *ஸ்பானார் ஜெயா*, *காடிசு 3*, *சுகமான சுமைகள்* உட்படப் பல தொலைக்காட்சித் தொடர்களில் நடித்தார். ஆங்கிலம், மலாய், மற்றும் தமிழ் ஆகிய மொழிகளில் நன்றாகக் கதைக்கக் கூடியவர்.  

## தனிப்பட்ட வாழ்க்கை
வியட்நாமில் சுற்றுலா சென்ற போது இவர் நெதர்லாந்து நாட்டவரான பவுல் கோயிசு என்பவரை சந்தித்துத் திருமணம் புரிந்து கொண்டார்.  

## இறப்பு
சுபா தனது கணவர், மற்றும் மகளுடன் நெதர்லாந்தில் இருந்து மலேசியா எயர்லைன்சு விமானம் 17 மூலமாக கோலாலம்பூர் வந்த போது, உக்ரைனிய வான்பகுதியில் விமானம் சுடப்பட்ட போது விமானத்தில் இருந்த அனைத்து 298 பேரும் இறந்தார்கள்.
# அரபு நாடுகளில் தமிழ்க் கல்வி

அரபு நாடுகளில் உள்ள சில பள்ளிகளில் தமிழை இரண்டாவது பாடமாகவோ, மூன்றாவது மொழிப் பாடமாகவோ கற்கலாம்.  

## பள்ளிகள்
அரபு நாடுகளில் தமிழ் கற்பிக்கும் பள்ளிகளின் பட்டியல்:  
### ஐக்கிய அரபு அமீரகம்
- நியூ இந்தியன் மாடல் ஸ்கூள்

### பஹ்ரைன்

### குவைத்

### ஓமன்

### துபாய்
- கல்ஃப் இந்திய உயர்நிலைப் பள்ளி, துபாய்
- மத்திய பள்ளி, துபாய் (எட்டாம் வகுப்பு வரை)
- இந்தியன் இண்டர்நேஷனல் பள்ளி -ஷார்ஜா
- பேஸ் இண்டர்நேஷனல் பள்ளி -ஷார்ஜா
- DPS பேஸ் பள்ளி -அஜ்மான்
- அமிட்டி பள்ளி -துபாய் ,ஷார்ஜா
- நியூ இந்தியன் மாடல் பள்ளி - துபாய்

### சவுதி அரேபியா
- உலகளாவிய இந்திய பள்ளி, அல்-ஜுபாய்ல்

### ரியாத்
- உலகளாவிய இந்திய பள்ளி

### கத்தார்
- எம். ஈ. எஸ். இந்திய பள்ளி
தமிழை இரண்டாம் மொழியாகவோ, மூன்றாம் மொழியாகவோ பத்தாம் வகுப்பு வரை படிக்கலாம்.  

## பல்கலைக்கழகங்கள்
அரபு நாடுகளில் தமிழை கற்றுத் தரும் பல்கலைக்கழகங்களின் பட்டியல்:.
# அம்பரீசன்

ஆறாவது மன்வந்தரத்தின் முடிவில் மன்னரும், முனிவருமான சத்யவிரதன் என்பவர் நாராயணரின் மச்ச அவதாரத்தால் (மத்ஸ்யாவதாரம்) ஆத்மஞானம் உபதேசிக்கப்பட்டு அடுத்த வைவஸ்வத மனுவாக நியமிக்கப்பட்டார். இந்த வைவஸ்வத மனுவின் பத்தாவது புத்திரனான நபாகனுக்குப் பிறந்த மகனே ஆவார்.**அம்பரீஷன்**. அம்பரீஷன் ஏழுகடல் சூழ்ந்த பூமிக்கு அரசனாக இருந்தார். சிறந்த நாராயண பக்தர்.  

துர்வாசர் இவர் மீது கோபம் கொண்டு தம் தலைமுடியிலிருந்து அசுரனை உருவாக்கி தாக்க அனுப்பியபோது இவரைக் காக்க நாரயணரது சுதர்சன சக்கரம் துர்வாச முனிவரைத் துரத்தியது. அதிலிருந்து தப்பிக்க துர்வாச முனிவர் அம்பரீச மன்னரையே சரணடைந்தார்.  

"நாராயணீயம் முப்பத்திரண்டாவது தசகம் - மத்ஸ்யாவதாரம்" ஸத்யவிரதரின் வரலாறையும்,  
"நாராயணீயம் முப்பத்து மூன்றாவது தசகம் - அம்பரீஷ சரிதம்" அம்பரீஷ மன்னரின் வரலாற்றையும் கூறுகிறது.  

## உதவி நூல்
# சீனாவின் தொடர்பாடல் பல்கலைக்கழகம்



**சீனாவின் தொடர்பாடல் பல்கலைக்கழகம்** (Communication University of China), சீனாவில் உள்ள பொதுப் பல்கலைக்கழகங்களில் ஒன்று. இது பெய்ஜிங் ஒலிபரப்புக் கழகம் என்று அழைக்கப்பட்டிருந்தது.  

இது சீனாவின் முன்னணிப் பல்கலைக்கழகங்களில் ஒன்று. மொழிகளைக் கற்பிக்கும் முன்னணி நிறுவனமாகவும் விளங்குகிறது.  

## வளாகம்
இந்த பல்கலைக்கழகம் 116.88 எக்டேர் பரப்பளவில் அமைந்துள்ளது. இது பெய்ஜிங்கின் சாவோயாங் மாவட்டத்தில் உள்ளது. இங்கு மாணவர்களுக்கும், ஆசிரியர்களுக்கும் தங்கும் விடுதிகள் உள்ளன. அலுவலகக் கட்டிடம், திரையரங்கம், ஆய்வகங்கள் ஆகியனவும் உள்ளன.  

## படங்கள்

## பள்ளிகள்
- தொலைக்காட்சி மற்றும் ஊடகத்திற்கான பள்ளி
- வேற்று மொழிகளுக்கான பள்ளி
- விளம்பரத் துறைப் பள்ளி
- திரைத்துறை, கலைப் பள்ளி
- அசைவூட்டப் பள்ளி
- தகவல் பொறியியல் பள்ளி
- நிகழ்ச்சித் தொகுப்பிற்கான பள்ளி
- கணினியியல் பள்ளி
- ஊடக மேலாண்மைப் பள்ளி
- அறிவியல் பள்ளி
- கலைப் பள்ளி
- அரசியல், சட்டப் பள்ளி
- தொலைநிலைக் கல்விப் பள்ளி
- உடற்கல்வியியல் பள்ளி
- வெளிநாட்டு மாணவர்களுக்கு சீன மொழி
- தொடர்பாடல் துறை
- கலைத் துறை

### வேற்று மொழிகள்
இந்த பல்கலைக்கழகத்தில் 30 வேற்று மொழிகளைக் கற்பிக்கின்றனர்.  
அவை:  
- ஆங்கிலம் (1958 முதல்)
- ஸ்பானிய மொழி (1959 முதல்)
- தமிழ் (1959 முதல்)
- எஸ்பராண்டோ (1959 முதல்)
- துருக்கிய மொழி (1959 முதல்)
- பிரெஞ்சு (1960 முதல்)
- ரஷ்ய மொழி (1960 முதல்)
- ஜெர்மன் (1960 முதல்)
- ஜப்பானிய மொழி (1960 முதல்)
- கொரிய மொழி (1960 முதல்)
- போர்த்துகீச மொழி (1960 முதல்)
- இத்தாலிய மொழி (1960 முதல்)
- சுவாகிலி (1960 முதல்)
- உருது (1962 முதல்)
- வங்காளம் (1964 முதல்)
- நேபாளம் (1964 முதல்)
- பஷ்து (1964 முதல்)
- மலாய் (1964 முதல்)
- எபிரேயம் (1964 முதல்)
- கிரேக்கம் (1964 முதல்)
- அசாமிய மொழி (1965 முதல்)
- இந்தி (1965 முதல்)
- சிங்களம் (1965 முதல்)
- சூலு (1965 முதல்)
- சுவீடிய மொழி (1965 முதல்)
- ஹவுசா (1965 முதல்)
- ஹங்கேரிய மொழி (1965 முதல்)
- டச்சு மொழி (1965 முதல்)
- லாவோ மொழி (1965 முதல்)
- பாரசீகம் (1988 முதல்)
# அழகிய சாந்த மணவாளர் திருக்கோயில்



**அழகிய சாந்த மணவாளர் திருக்கோயில்** பாண்டவர்களின் வனவாசத்தில் வழிகாட்டியருளிய கோயிலாக கருதப்படுகிறது.இத்திருக்கோயில் வத்திராயிருப்பில், மதுரை - ஸ்ரீவில்லிபுத்தூர் சாலையில், மதுரையிலிருந்து 70 கி.மீ தொலைவிலும், ஸ்ரீவில்லிபுத்தூரிலிருந்து 20கி.மீ தொலைவிலும் அமைந்துள்ளது. கடும் வறட்சி நிலவிய காலகட்டத்தில் இங்கு வந்த பஞ்சபாண்டவர்களைக் கண்ட மக்கள் வறட்சியை நீக்க வேண்டினர், அர்ஜூனன் தமது காண்டீபத்தை பூமியில் செலுத்தி கங்கையையே இங்கு கொண்டு வந்தார். அதுவே அர்ஜூன நதி என்று இன்று போற்றப்படுகிறது.  

## வரலாறு
ஸ்ரீமகாலட்சுமி நாராயணரைத் தனிமையில் தியானித்து தவம் செய்ய ஏற்ற புனிதமான இடத்தை சப்தரிஷிகளிடம் கேட்க, அவர்கள் தேர்ந்தெடுத்து காட்டிய இடம் இது. இதனை ஸ்ரீதேவித் தாயார் முகம் மலர்ந்து ஏற்றதால், இந்த தலத்திற்கு ஸ்ரீவக்த்ரபுரம் (ஸ்ரீ - மகாலட்சுமி; வக்த்ரம்-திருமுகம் மலர்தல்) என்ற பெயர் வந்தது.  

இங்கு தவம் இருந்த ஸ்ரீதேவித் தாயார் அதன் பலனாக பெருமாளைக் கைத்தலம் பற்றிய தலம் இங்கிருந்து 38கி.மீ தொலைவில் உள்ள திருத்தங்கல் என்ற திருத்தலம்.  

பிரம்மாண்ட புராணத்தில் உள்ள திருத்தங்கல் மஹாத்மியத்தில் இந்த வரலாறு கூறப்பட்டுள்ளது.  

இறங்காக்கிணறு மற்றும் உறங்காப்புளி ஆகியவை இக்கோயிலின் சிறப்பம்சமாகும்.  

## கல்வெட்டுகள்
- கி.பி.1464 ஆம் ஆண்டில் தென்காசிப் பாண்டிய மன்னன் இந்த திருக்கோயிலுக்கு திருப்பணிகள் செய்து கும்பாபிஷேகமும் நடத்தி வைத்ததைக் கல்வெட்டு கூறுகிறது.
- பொன்னின் பெருமாள் பராக்ரம பாண்டியன் காலத்தில் ஏராளமான நன்கொடையும், நிலமும் திருப்பணிக்காக வழங்கப்பட்ட செய்தி கல்வெட்டு மூலம் தெரிய வருகின்றது.
- கல்வெட்டுகளில் திருக்கோயில் பெயர் ’கண்ட நாட்டில் உள்ள செந்தனேரி தனிமால் அழகியர் கோயில்’ என்று குறிப்பிடப்பட்டுள்ளது.
- ’இறங்காக்கிணறு’ எனும் கிணறு நக்கன், சொக்கன், சொக்கன் வில்லி என்ற பக்தர்களால் வெட்டப்பட்ட செய்தியை 13ஆம் நூற்றாண்டுக் கல்வெட்டு தெரியப்படுத்துகிறது.
- கோபுர வாயிலின் கல்வெட்டுகள் ரெங்கப்ப நாயக்கன் மண்டபம் கி.பி.16 ஆம் நூற்றாண்டில் நாயக்க மன்னரால் கட்டப்பட்டதைத் தெரியப்படுத்துகிறது.

## சிதிலமடைந்த கோவில்
காலவெள்ளத்தில் இத்திருக்கோவில் சிதிலமடைந்தது. இந்து சமய அறநிலையத் துறையின் கீழுள்ள இந்தக் கோவிலை சீரமைக்க அத்துறைக்கு 2010 ஆம் ஆண்டில் குமுதம் ஜோதிடம் பத்திரிக்கை, பத்திரிக்கை மூலமாக வேண்டுகோள் வைத்தது. வத்திராயிருப்பு பொதுமக்களுக்கும் வேண்டுகோள் விடுக்கப்பட்டது.  

## தலவரலாற்றுத் தொடர்புடைய திருக்கோயில்
- திருத்தங்கல் நின்ற நாராயணப் பெருமாள் திருக்கோவில்
# கோழிக்கோடு பல்கலைக்கழகம்



**கோழிக்கோடு பல்கலைக்கழகம்** (*University of Calicut*), தென்னிந்தியாவில் கேரளத்தின் மலப்புறம் மாவட்டத்தில் தேஞ்ஞிப்பலத்தில் அமைந்துள்ளது.  

## வகுப்புகள்
இப்பல்கலைக்கழகம் கோழிக்கோடு நகரத்திலிருந்து 24 கிலோமீட்டர் தொலைவில் மலப்புறம் மாவட்டத்தில் தேஞ்ஞிப்பலத்தில் அமைந்துள்ளது. இங்கு மைய நூலகமும், விடுதிகளும் உள்ளன.  

- கணினியியல் & தகவல் தொழில் நுட்பம்
- நூலகம், தகவல் அறிவியல்
- புள்ளியியல்
- கணிதம்
- இயற்பியல்
- வேதியியல்
- வாழ்க்கைக் கல்வி
- தாவரவியல்
- விலங்கியல்
- பொருளியல்
- சமூகவியல்
- மேலாண்மை படிப்புகள்
- உடற்கல்வியியல்
- உயிரி தொழில் நுட்பம்
- ஊடகவியல்
- உளவியல்
- மலையாளம்
- ஆங்கிலம்
- அரபி
- சமசுகிருதம்
- இந்தி
- ரசிய மொழி

## இணைக்கப்பட்டுள்ள கல்லூரிகள்
கோழிக்கோடு மாவட்டத்தில் 70, திருச்சூர் மாவட்டத்தில் 68, மலப்புறம் மாவட்டத்தில் 70, பாலக்காடு மாவட்டத்தில் 43, வயநாடு மாவட்டத்தில் 11 உட்பட மொத்தம் 262 கல்லூரிகள், இந்த பல்கலையுடன் இணைக்கப்பட்டுள்ளன.  
அவையில் 115 கலை மற்றும் அறிவியல் கல்லூரிகளும், 53 பயிற்சிக் கல்லூரிகளும், 23 பொறியியல் கல்லூரிகளும், 5 மருத்துவக் கல்லூரிகளும், 4 ஆயுர்வேத கல்லூரிகளும்,  
2 சட்டக் கல்லூரிகளும், 23 அரபி கல்லூரிகளும், ஒரு நுண்கலைக் கல்லூரியும், 16 செவிலியர் பயிற்சிக் கல்லூரிகளும் அடக்கம்.  

## இணைப்புகள்
- காலிக்கட் பல்கலைக்கழகம்
- மலையாளம் வாரிகை, 2012 மே 11
# தேஞ்ஞிப்பாலம்

தேஞ்ஞிப்பலம் என்னும் ஊர், கேரளத்தின் மலப்புறம் மாவட்டத்தில் வடமேற்கில் அமைந்துள்ளது. இது திரூர் வட்டத்தில் உள்ள ஊராட்சி ஆகும். இங்கு கோழிக்கோடு பல்கலைக்கழகம் அமைந்துள்ளது.  

## வார்டுகள்
- கடக்காட்டுபாறை
மணிக்குளத்து பறம்பு  
- இல்லத்து
- எளம்புலாசேரி
- யுனிவர்சிட்டி
- கோஹினூர்
- தேவதீயால்
- நீரோல்பாலம்
- சுள்ளோட்டுபறம்பு
- பாணம்பிர
- நேதாஜி
- ஆலூங்ஙல்
- பாடாட்டால்
- செனக்கலங்ஙாடி
- மாதாபுழ
- கொளத்தோடு
- அரீப்பாறை
# அனந்தராம தீட்சிதர்

**சேங்காலிபுரம் அனந்தராம தீட்சிதர்** தமது தனித்தன்மை வாய்ந்த சங்கீத உபன்யாசத்திற்காகப் புகழ் பெற்றவர்.  
*உபன்யாச சக்ரவர்த்தி* என்று போற்றப்பட்ட இவர் 1903இல் கும்பகோணத்திற்கு அருகில் உள்ள சேங்காலிபுரத்தில் பிறந்தார். இவரது பெற்றோர் சுப்ரமண்ய தீட்சிதர்-சுப்புலட்சுமி அம்மையார். இவரது ஆசிரியர் கடலங்குடி நடேச சாஸ்திரிகள்.  
ராமாயணம், மகாபாரதம், பாகவதம், ஸ்காந்தம், தேவிபாகவதம் போன்ற இந்து சமய புராணங்களையும் இதிகாசங்களையும் சங்கீத உபன்யாச வடிவில் வழங்கினார். இவர் குருவாயூரப்பன் பக்தர் ஆவார். மக்களிடம் நாராயணீயத்தைப் பரப்பிய பெரியோரில் குறிப்பிடத்தக்கவர். செல்வந்தர்களிடம் எளியவருக்குத் தொண்டு செய்ய வலியுறுத்தியவர். இவர் 1969 அக்டோபர் 30 இல் மறைந்தார்.  

## பெற்ற பட்டங்கள்
- அமிர்தவர்சினி உபன்யாச சக்கரவர்த்தி
- வைதீக தரம் சம்ரட்சன ப்ரவசன தாத்ர உபன்யாசகா
# புன்னைநல்லூர் மாரியம்மன் கோயில்



**புன்னைநல்லூர் முத்து மாரியம்மன் கோயில்**, தமிழ்நாடு, தஞ்சாவூர் மாவட்டம், மாரியம்மன்கோயில் ஊராட்சியில் புன்னைநல்லூர் கிராமத்தில் அமைந்துள்ளது. இங்கு முத்துமாரியம்மன் புற்று வடிவில் அருள்பாலிக்கிறார்.  

## தேவஸ்தான கோயில்
தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.  

## பிற சன்னதிகள்
முத்துமாரியம்மன் சன்னதி அருகில், துர்க்கை அம்மனுக்குத் தனி சன்னதி உள்ளது. இரு அம்மன்களும், அருகருகே எழுந்தருளி, பக்தர்களுக்கு அருள்பாலிப்பது, இக்கோவிலின் தனிச்சிறப்பு. அம்பாள் சன்னதியின் வலப்புறம் பேச்சியம்மன் சன்னதி உள்ளது. கோயிலின் உள்ளே ஒரு குளமும், வெளியே ஒரு குளமும் உள்ளன.  

## கோயில் உருவாக்கம்
சிறு கோயிலுள் குடிகொண்டிருந்த முத்துமாரியம்மனுக்கு, சோழர் காலத்தில் சோழ மன்னர்களால் சிறிய கோவிலாக அமைக்கப்பட்டது. பின்னர் மராட்டிய மன்னர்களால் மூலஸ்தான கோபுரம் மற்றும் ராஜகோபுரத்துடன் பிரம்மாண்ட கோவில் எழுப்பப்பட்டது. தற்போது இக்கோயில், இந்து சமய அறநிலையத் துறையின் பராமரிப்பில் உள்ளது. சூலை 2014இல் இந்தியக் குடியரசுத் தலைவர் பிரணாப் முகர்ஜி இக்கோயிலுக்கு வருகை தந்து முத்துமாரியம்மனையும், துர்கையையும் வழிபட்டுச் சென்றார்.  

## வழிபாட்டு முறைகள்

ஆலயத்திற்கு வரும் பக்தர்கள் மாவிளக்கு எடுப்பது, உப்பு, மிளகு இடுவதும், வேப்பஞ்சேலையை உடுத்தி, அக்கினி சட்டி எடுப்பதும், கோயில் தீர்த்தமான வெல்லக்குளத்தில் வெல்லம் வாங்கி போடுவதும் பக்தர்களால் செய்யப்படுகின்றது. மேலும் பக்தர்கள் நோய்களுக்கு, புற்று மண்ணை பிரசாதமாகக் வழங்கப்படுகின்றது.  

## குடமுழுக்கு
பொ.ஊ. 1727 முதல் 1735 வரை தஞ்சாவூரை ஆண்ட துளஜா மகாராஜாவினால் சிறிய அளவில் கோயில் கட்டப்பட்டது. பொ.ஊ. 1798 முதல் 1832 வரை ஆண்ட இரண்டாம் சரபோஜி மகாமண்டபம், நர்த்தன மண்டபம், முன் கோபுரம், பெரிய இரண்டாவது திருச்சுற்று முதலியவற்றைக் கட்டி கும்பாபிஷேகம் செய்தார்.1950இல் தொடர்ந்து கும்பாபிஷேகம் நடத்தப்பட்டது. 6.7.1987இல் குடமுழுக்கு நடைபெற்றது. இறுதியாக 27.06.2004இல் குடமுழக்கு நடத்தப்பட்டது . அதனை தொடர்ந்து சுமார் 21 ஆண்டுகள் கழித்து 10-02-2025 அன்று குடமுழக்கு நடைபெற்றது.  

## விழாக்கள்
- ஆடி மாதம் மூன்றாம் வெள்ளிகிழமை அம்மனுக்கு பூச்சோரிதல் விழா நடைபெறும்.
- ஆடி கடை ஞாயிற்றுக்கிழமை முத்துப்பல்லக்கு பெருவிழா நடைபெறும்.
- ஆவணி மாதம் தேரேட்டம் நடைபெறும்.
- புரட்டாசி மாதம் தேப்பம் விழா நடைபெறும்.

## அருகிலுள்ள கோயில்
- புன்னைநல்லூர் கைலாசநாதர் கோயில்
- புன்னைநல்லூர் கோதண்டராமர் கோயில்

## படத்தொகுப்பு
<>  

</>
# அஞ்சனை



**அஞ்சனை** அல்லது **அஞ்சனா** (Anjana): இராமாயணக் கதைமாந்தர்களில் ஒருவரான அனுமாரின் தாய். கேசரி எனும் வானரத் தலைவரின் மனைவி. சிவபெருமானின் தெய்வீக அம்சத்தை வாயு பகவான், அஞ்சனையின் கருவில் வைத்ததின் மூலம் பிறந்தவர் அனுமார். எனவே அனுமனைச் சிவபெருமானின் அம்ச அவதாரமாகப் போற்றி வணங்குவர் இந்துக்கள். .
# செம்பனார்கோயில் இராமசுவாமி பிள்ளை

**செம்பனார்கோயில் இராமசுவாமி பிள்ளை** (1880 - 1923) தமிழகத்தைச் சேர்ந்த நாதசுவர இசைக் கலைஞர் ஆவார்.  

## இசை வாழ்க்கை
இராமசுவாமி பிள்ளை ஆரம்பத்தில் தனது தந்தையார் பல்லவி வைத்தியநாதப் பிள்ளையிடம் நாதசுவர இசையினைக் கற்றார். பிறகு கோட்டை சுப்பராய பிள்ளை என்பவரிடம் மேலும் கற்றுத் தேர்ந்தார். தனது வாசிக்கும் திறன் காரணமாக பல்வேறு இசை சமசுதானங்கள், ஆதினங்களின் ஆதரவினைப் பெற்றார். மைசூர் சமசுதானத்தின் ஆசுதான வித்துவானாக இருந்தார்.  

இவருடன் இணை சேர்ந்து தவில் வாசித்தவர்களில் நாச்சியார்கோவில் சக்திவேல் பிள்ளை, அம்மாசத்திரம் கண்ணுசாமிப் பிள்ளை, நீடாமங்கலம் மீனாட்சி சுந்தரம் பிள்ளை ஆகியோர் குறிப்பிடத்தக்கவர்கள்.  

தனது மகன்கள் தக்சிணாமூர்த்தி, கோவிந்தசுவாமி ஆகியோருக்கு நாதசுவரம் பயிற்றுவித்து இசையுலகிற்கு அறிமுகப்படுத்தினார்.  

## சிறப்பு
இராமசுவாமி பிள்ளையின் இசையினை *கொலம்பியா ரிக்கார்ட்ஸ் கம்பெனி*, 78 ஆர். பி. எம். இசைத்தட்டு ஒன்றின் உருவாக்கத்திற்காக ஒலிப்பதிவு செய்தது. இப்பெருமையினைப் பெற்ற முதல் நாதசுவர இசைக் கலைஞர் இவராவார்.  

- SEMBANARKOVIL RAMASWAMY PILLAI (1880 – 1923)
# கொண்டோட்டி சட்டமன்றத் தொகுதி

கொண்டோட்டி சட்டமன்றத் தொகுதி, கேரளத்தின் 140 தொகுதிகளில் ஒன்று. இது மலப்புறம் மாவட்டத்தில் ஏறனாடு வட்டத்தில் உள்ள சீக்கோடு, செறுகாவு, கொண்டோட்டி, புளிக்கல், வாழக்காடு, நெடியிருப்பு, வாழயூர், முதுவல்லூர் ஆகிய ஊராட்சிகளைக் கொண்டது. . 2006 முதல் கே. முகம்மதுண்ணி ஹாஜி (அகில இந்திய முசுலிம் லீக்) முன்னிறுத்துகிறார்.  

## இதும் காணுக
- கேரள சட்டமன்றத் தொகுதிகள்
# புளிக்கல் ஊராட்சி

புளிக்கல் ஊராட்சி என்னும் ஊர் கேரளத்தின் மலப்புறம் மாவட்டத்தில் உள்ள ஏறனாடு வட்டத்தில் உள்ளது. இது கொண்டோட்டி மண்டலத்திற்கு உட்பட்டது. இது 27.95 சதுர கிலோமீட்டர் பரப்பளவில் உள்ளது. இது 21 வார்டுகளைக் கொண்டுள்ளது. இங்கு 28,565 மக்கள் வசிக்கின்றனர். இவர்களில் 90.21 சதவீதம் பேர் கல்வியறிவு பெற்றுள்ளனர்.  

## சுற்றியுள்ள ஊர்கள்
- கிழக்கு - கொண்டோட்டி, சீக்கோடு, முதுவல்லூர் ஊராட்சிகள்
- மேற்கு – செறுகாவு, பள்ளிக்கல், வாழயூர் ஊராட்சிகள்
- தெற்கு - பள்ளிக்கல், கொண்டோட்டி ஊராட்சிகள்
- வடக்கு – வாழக்காடு, வாழயூர், சீக்கோடு ஊராட்சிகள்

## வார்டுகள்
- அரூர்
- ஒலிக்கும்புறம்
- புதியேடத்து பறம்பு
- பனச்சிகப்பள்ளியாளி
- மங்ஙாட்டுமுறி
- செறுமிற்றம்
- வலியபறம்பு
- நூஞ்ஞல்லூர்
- கலங்ஙோடு
- பரப்பாறை
- தலேக்கரை
- ஆல்பறம்பு
- கொடிகுத்திப்பறம்பு
- பாண்டியாட்டுப்புறம்
- கொட்டப்புறம்
- உண்யத்திப்பறம்பு
- முட்டயூர்
- புளிக்கல்
- பௌரபசார்
- ஆந்தியூர்குன்னு
- மாயக்கரை
# பெரிந்தல்மண்ணை வட்டம்

கேரளத்தின் மலப்புறம் மாவட்டத்தில் உள்ள ஆறு வட்டங்களில் பெரிந்தல்மண்ணை வட்டமும் ஒன்று. இது பெரிந்தல்மண்ணை வருவாய் கோட்டத்திற்கு உட்பட்டது. கீழ்க்கண்ட ஊர்கள் அனைத்தும் இந்த வட்டத்திற்கு உட்பட்டவை.  
- பெரிந்தல்மண்ணை
- பாதாயிக்கரை
- ஆலிப்பறம்பு
- ஆனமங்ஙாடு
- இடப்பற்றா
- எலங்குளம்
- கீழாற்றூர்
- நென்மிணி
- மேலாற்றூர்
- தாழேக்கோடு
- அரக்குபறம்பு
- வெட்டத்தூர்
- கார்யவட்டம்
- மங்கடா
- அங்ஙாடிப்புறம்
- வடக்கங்கரை
- வலம்பூர்
- கொடூர்
- கூட்டிலங்ஙாடி
- மூர்க்கநாடு
- புலாமந்தோள்
- குறுவை
- குறுவம்பலம்
- புழக்காட்டிரி
# மேலாற்றூர்

மேலாற்றூர் என்னும் ஊராட்சி, கேரளத்தின் மலப்புறம் மாவட்டத்தில் பெரிந்தல்மண்ணை வட்டத்தில் உள்ளது. இது கடலுண்டி ஆற்றிற்கு அருகில் உள்ளத். கோழிக்கோடு-பாலக்காடு சாலை, இந்த ஊரின் வழியாக செல்கிறது.  
இது 27.24 சதுரகிலோமீட்டர் பரப்பளவைக் கொண்டது. இங்கு 19,990 மக்கள் வசிக்கின்றனர்.  

வான்வழிப் போக்குவரத்துக்கு கோழிக்கோட்டுக்கோ, கோயம்புத்தூருக்கோ செல்லலாம்.  

## சுற்றியுள்ள இடங்கள்
- கிழக்கு - பாலக்காடு மாவட்டத்தில் உள்ள அலநல்லூர் ‍ஊராட்சி
- மேற்கு – கீழாற்றூர் ஊராட்சி
- தெக்கு‌ - வெட்டத்தூர், கீழாற்றூர் ஊராட்சிகளும், பாலக்காடு மாவட்டத்தில் அலநல்லூர் ஊராட்சி
- வடக்கு – கீழாற்றூர், எடப்பற்றா ஊராட்சிகள்

## வார்டுகள்
- எடயாற்றூர்
- மனழி
- ஒலிப்புழை
- புல்லிக்குத்து
- கிழக்கும்பாடம்
- மேலாற்றூர்
- சந்தப்படி
- உச்சாரக்கடவு
- காஞ்ஞிரம்பாறை
- ஐலக்கரை
- வேங்ஙூர்
- வளயப்புறம்
- கொடக்காடஞ்சேரி
- செம்மாணியோடு
- பூக்குன்னு
- காட்டுச்சிறை
# வைக்கம் நகராட்சி

வைக்கம் நகராட்சி, கேரளத்தின் கோட்டயம் மாவட்டத்தில் வைக்கம் வட்டத்தில் அமைந்துள்ளது. இங்கு 22,367 மக்கள் வசிக்கின்றனர். .  

## சுற்றியுள்ள இடங்கள்
- கிழக்கு - உதயனாபுரம் ஊராட்சி
- மேற்கு - வேம்பநாட்டு ஏரி
- வடக்கு - உதயனாபுரம் ஊராட்சி
- தெற்கு - டி.வி.புரம் ஊராட்சி, வல்யானப்புழை

## வழிபாட்டுத் தலங்கள்
- வைக்கம் சிவன் கோவில்
# பொன்னானி

பொன்னானி என்னும் ஊர் கேரளத்தின் மலப்புறம் மாவட்டத்தில் உள்ளது. இது அரபிக்கடலை ஒட்டியுள்ள துறைமுக நகரமாகும். “எரித்ரியன் கடலில் பெரிப்ளல்” என்று பொருள்படும் கிரேக்க நூலில், இவ்வூரை “திண்டிஸ்” எனக் குறிப்பிட்டுள்ளதாக வரலாற்று ஆய்வாளர்கள் கருதுகின்றனர்.. இந்த நகராட்சி ஐம்பது வார்டுகளைக் கொண்டது. இது 199.42 ச. கிலோமீட்டர் பரப்பளவைக் கொண்டது.  

## பெயர்க் காரணம்
- பொன்னன் என்ற அரசர் வாழ்ந்ததால் பொன்னானி என்ற பெயர் பெற்றதாகக் கருதுகின்றனர்.
- பொன் வாணி என்ற ஆறு பாய்ந்த இடம் என்பதால் இப்பெயர் பெற்றது என்று வேறு சிலரும் கருதுகின்றனர்.
- அரபு, பாரசீக நாடுகளுடன் வணிகத்தை மேற்கொண்ட பகுதி என்பதால் பொன் நாணயங்கள் நிரம்பிய இடம் என்ற பொருளில் இப்பெயர் பெற்றிருக்கலாம் என்று வேறு சிலரும் கருதுகின்றனர்.
- ஆழ்வாஞ்சேரி தம்பிரான்களின் ஆட்சிக் காலத்தில், பொன்னை ஏற்றிய யானைகளை கோயில்களுக்கு அளித்ததால் பொன் யானை என்ற பெயரே பொன்னானி என்று மருவியதாகவும் சிலர் கருதுகின்றனர்.
# பொன்னானி சட்டமன்றத் தொகுதி

பொன்னானி சட்டமன்றத் தொகுதி, கேரளத்தின் 140 சட்டமன்றத் தொகுதிகளில் ஒன்று. இது  
மலப்புறம் மாவட்டத்தில் உள்ள பொன்னானி நகராட்சியையும் பொன்னானி வட்டத்தில் உள்ள ஆலங்கோடு, மாறஞ்சேரி, நன்னம்முக்கு, பெரும்படப்பு, வெளியங்கோடு ஆகிய ஊராட்சிகளையும் கொண்டது. . 2011 முதல் சி. பி. ஐ. எம் கட்சியைச் சேர்ந்த பி. ஸ்ரீராமகிருஷ்ணன் முன்னிறுத்துகிறார்.  

## முந்தைய சட்டமன்ற உறுப்பினர்கள்

- 1957 -கே. குஞ்ஞம்பு (ஐ.என்.சி), குஞ்ஞன் (சி.பி.ஐ)
- 1960 -செறுகோய தங்ஙள் (முஸ்லிம் லீக்), குஞ்ஞம்பு (ஐ.என்.சி)
- 1965 -கே. ஜி. கருணாகரமேனன் (காங்கிரசு)
- 1967 -வி. பி. சி தங்ஙள் (முஸ்லிம் லீக்)
- 1970 -ஹாஜி எம்.வி. ஹைத்ரோஸ் (சுயேட்சை)
- 1977 -எம். பி. கங்காதரன் (ஐ.என்.சி)
- 1980 -கே. ஸ்ரீதரன்(சி.பி.எம்)
- 1982 -எம். பி. கங்காதரன் (ஐ.என்.சி)
- 1987 -பி. டி. மோகனகிருஷ்ணன்
- 1991 -இ. கே. இம்பிச்சிபாவா (சி.பி.எம்)
- 1996 -பாலோளி முகம்மது குட்டி (சி.பி.எம்)
- 2001 -எம். பி. கங்காதரன் (ஐ.என்.சி)
- 2006 -பாலொளி முகம்மத் குட்டி (சி. பி. எம்)
- 2011 -பி. ஸ்ரீராமகிருஷ்ணன் (சி. பி. எம்)
# மாறஞ்சேரி ஊராட்சி

மாறஞ்சேரி ஊராட்சி கேரளத்தின் மலப்புறம் மாவட்டத்தில் பொன்னானி வட்டத்தில் அமைந்துள்ளது. இது பெரும்படப்பு மண்டல ஊராட்சிக்கு உட்பட்டது. இது 20.47 சதுரகிலோமீட்டர் பரப்பளவைக் கொண்டுள்ளது. இங்கு 19 வார்டுகள் உள்ளன. இங்கு 28,991 மக்கள் வசிக்கின்றனர். இவர்களில் 88.26 சதவீதம் மக்கள் கல்வியறிவு பெற்றுள்ளனர்.  

## சுற்றியுள்ள இடங்கள்
- கிழக்கு - எடப்பாள் ஊராட்சி
- மேற்கு – வெளியங்கோடு ஊராட்சி, பொன்னானி நகராட்சி
- தெற்கு‌ - வெளியங்கோடு, எடப்பாள் ஊராட்சிகள்
- வடக்கு – பொன்னானி நகராட்சி, எடப்பாள் ஊராட்சி

## வார்டுகள்
- காஞ்ஞிரமுக்கு மேற்கு
- காஞ்ஞிரமுக்கு கிழக்கு
- கரிங்கல்லத்தாணி
- காரக்காடு
- பனம்பாடு
- வடமுக்கு
- அதிகாரிபடி
- துறுவாணம்
- தாமலசேரி
- மாறஞ்சேரி மையம்
- பரிச்சகம் தெற்கு
- பரிச்சகம் வடக்கு
- முக்காலை
- பனம்பாடு மேற்கு
- அவுண்டித்தறை
- புறங்கு
- படிஞாற்றுமுறி
- ஆவேன்கோட்டை
- குண்டுகடவு
# எடப்பாள் ஊராட்சி

எடப்பாள் ஊராட்சி கேரளத்தின் மலப்புறம் மாவட்டத்தில் பொன்னானி வட்டத்தில் உள்ளது. இது பொன்னானி மண்டலத்திற்கு உட்பட்டது. இது 22.28 சதுர கிலோமீட்டர் பரப்பளவைக் கொண்டது. இது 19 வார்டுகளைக் கொண்டுள்ளது.  

## சுற்றியுள்ள இடங்கள்
- கிழக்கு - வட்டங்குளம், ஆலங்கோடு ஊராட்சிகள்
- மேற்கு - பொன்னானி நகராட்சி, மாறஞ்சேரி ஊராட்சி.
- தெற்கு - நன்னம்முக்கு, மாறஞ்சேரி, வெளியங்கோடு ஊராட்சிகள்
- வடக்கு - காலடி ஊராட்சி

## விவரங்கள்
| மண்டலம் | பொன்னானி |  |
| --- | --- | --- |
| பரப்பளவு | 22.28 சதுர கிலோமீட்டர் |  |
| மக்கள் தொகை | 27,817 |  |
| ஆண்கள் | 13,382 |  |
| பெண்கள் | 14,435 |  |
| மக்கள் அடர்த்தி | 1249 |  |
| பால் விகிதம் | 1079 |  |
| கல்வியறிவு | 90.64 | } |
# பொன்னானி வட்டம்

பொன்னானி வட்டம் கேரளத்தின் மலப்புறம் மாவட்டத்தில் உள்ளது. இதன் தலைமையகம் பொன்னானி என்னும் நகரத்தில் உள்ளது.  

## ஊராட்சிகள்
இந்த வட்டத்திற்கு உட்பட்ட பதினொன்று ஊராட்சிகளை கீழே காணவும்.  
- பெரும்படப்பு
- வெளியங்கோடு
- மாறஞ்சேரி
- ஆலங்கோடு
- நன்னமுக்கு
- எழுவத்திருத்தி
- வட்டங்குளம்
- எடப்பாள்
- தவனூர்
- காலடி
- பொன்னானி
# அல்மோரா மாவட்டம்



**அல்மோரா** என்னும் மாவட்டம், இந்திய மாநிலமான உத்தரகண்டில் உள்ள மாவட்டம். இதன் தலைமையகம் அல்மோரா நகரில் உள்ளது.  

## ஆட்சிப் பிரிவுகள்
இந்த மாவட்டத்தை ஒன்பது வட்டங்களாகப் பிரித்துள்ளனர். அல்மோரா, ரானிகேத், பிகியசைன், சௌகுதியா, துவாரகாத், ஜைந்தி, சோமேஷ்வர், சுல்த்  

## போக்குவரத்து
வான்வழிப் போக்குவரத்திற்கு நைனித்தால் செல்லலாம். இங்கிருந்து 127&nbsp;கிலோமீட்டர் தொலைவில் உள்ளது.  
125 கிலோமீட்டர் பயணித்தால் பிதோராகார் விமான நிலையத்தை அடையலாம்.  

இங்கிருந்து 90 கிலோமீட்டரில் ரயில் நிலையம் உள்ளது. இங்கிருந்து தில்லி, இலக்னோ, ஆக்ரா ஆகிய இடங்களுக்கு ரயில்கள் இயக்கப்படுகின்றன.  
சாலை வழியிலும் போக்குவரத்து வசதிகள் உள்ளன.  

## சிறப்பு
இங்குள்ள ராமகிருஷ்ண மடத்தின் கிளை, 1916 ஆம் ஆண்டிலேயே சுவாமி சிவானந்தர் மற்றும் சுவாமி துரியானந்தரால் ஆரம்பிக்கப்பட்ட சிறப்பு கொண்டது.அல்மோராவில் சுவாமி விவேகானந்தர் உரை நிகழ்த்தியுள்ளார்.
# சிற்றம்பலம் கார்டினர்


சேர் **சிற்றம்பலம் ஆபிரகாம் கார்டினர்** (*Chittampalam Abraham Gardiner*, 6 சனவரி 1899 - 10 டிசம்பர் 1960) இலங்கைத் தமிழ் தொழிலதிபரும், இலங்கை செனட் சபை உறுப்பினரும், திரைப்படத் தயாரிப்பாளரும் ஆவார்.  

## குடும்பம்
இலங்கையின் வடக்கே யாழ்ப்பாண மாவட்டம், அச்சுவேலியில் சாமுவேல் வைரமுத்து கார்டினர், சலோமாபிள்ளை பஸ்தியாம்பிள்ளை ஆகியோருக்கு 1899 இல் பிறந்தவர் சிற்றம்பலம். தனது ஆரம்பக் கல்வியை யாழ்ப்பாணம் சென். ஜோன்ஸ் கல்லூரியிலும், பின்னர் கொழும்பு சென்று உயர்கல்வியை சென். யோசப் கல்லூரியிலும் பெற்றார். இலத்தீன் மொழியில் தேர்ச்சி பெற்ற இவர் சென். யோசப் கல்லூரியிலேயே சில காலம் மாணவர்களுக்கு இலத்தீன் மொழி கற்பித்தார். அலோசியசு கார்மெல் காசிச்செட்டி என்பவரின் மகள் ஏஞ்சலீன் காசிச் செட்டி என்பவரைத் திருமணம் புரிந்தார். சிரில் அலோசியசு இவர்களின் வளர்ப்பு மகன் ஆவார்.  

## திரைப்படத்துறை
கார்டினர் சட்டம் பயின்று பின்னர் சுய தொழிலில் இறங்கினார். கார்கில்ஸ், மில்லர்ஸ் உட்பட இலங்கையின் பல முன்னணி நிறுவனங்களைத் தம் கட்டுப்பாட்டுக்குள் இவர் வைத்திருந்தார்.  

பன்னாட்டு ரோட்டரி கழகத்தில் உறுப்பினராக இருந்த சிற்றம்பலம் பல அறக்கட்டளை நிதியங்களுக்குப் பொறுப்பாக இருந்தார். குதிரைப் பந்தயங்களிலும் இவர் ஈடுபட்டார். குதிரை ஒன்றை சொந்தமாக வைத்திருந்த இவர் 1947 ஆளுநர் கோப்பையை வென்றார்.  

சிலோன் தியேட்டர்சு நிறுவனத்திற்குச் சொந்தமான கொழும்பில் உள்ள ரீகல் படமாளிகை வழியாக செல்லும் பார்சன்சு வீதிக்கு இவரது நினைவாக சிற்றம்பலம் ஏ. கார்டினர் மாவத்தை எனப் பெயரிடப்பட்டது.
# தெலுங்கு பல்கலைக்கழகம்



**தெலுங்குப் பல்கலைக்கழகம்** மொழிக்கு முக்கியத்துவம் தரும் இந்தியப் பல்கலைக்கழகங்களில் ஒன்று.  

## வளாகம்
இது ஐந்து வளாகங்களைக் கொண்டுள்ளது.  
- லலிதா கலாதோரணம், ஐதரபாத்து
- நன்னய்ய பிரங்கனம், ராஜமுந்திரி
- பல்குரிக்கி சோமநாத பிரங்கனம், ஸ்ரீசைலம்
- பொட்டன்னா பிரங்கனம், வாரங்கல்
- ஸ்ரீ சித்தேந்திர யோகி பிரங்கனம், குச்சிபுடி

## துறைகள்
:மொழி வளர்ச்சிப் பள்ளி  
- மொழியியல் துறை
- அகராதியியல்

:கவின்கலைப் பள்ளி  
- இசைத் துறை
- நடனத் துறை
- நாட்டுப்புறக் கலைகள்
- திரையரங்கக் கலைகள்
- சிற்பமும் ஓவியமும்
- பண்பாடும் சுற்றுலாவும்

:சமூகவியல் பள்ளி  
- தொடர்பாடலும் ஊடகவியலும்
- வாஸ்து

:ஒப்பீட்டியல் பள்ளி  
- ஒப்பீட்டுக் கல்வி
- மொழிபெயர்ப்புத் துறை

இலக்கியப் பள்ளி  
- தெலுங்கு மொழித் துறை

வரலாறு, பண்பாடு, தொல்லியல் பள்ளி  
- தெலுங்கர் வரலாறும் பண்பாடும்
- பதியப்பட்ட எழுத்தாய்வுகள்
- தொல்லியல்

:பழங்குடியினக் கல்விப் பள்ளி  
- நாட்டுப்புறப் படிப்பு
- பழங்குடியினர் குறித்த படிப்பு

## நூலகம்
இந்தப் பல்கலைக்கழகத்தின் நூலகத்தை மூன்று இடங்களில் அமைத்துள்ளனர். அவை: ஸ்ரீசைலம், வாரங்கல், ராஜமுந்திரி ஆகியன. தெலுங்கு மொழி, இலக்கியம், மொழியியல், கலை, ஊடகவியல், பண்பாடு தொடர்பான துறைகளில் நூல்கள் உள்ளன.  
இங்கு ஏறத்தாழ ஒரு லட்சம் நூல்கள் இருக்கின்றன. இவற்றில் ஐம்பத்து ஐந்தாயிரத்திற்கும் அதிகமான நூல்கள் தெலுங்கில் எழுதப்பட்டவை. நாற்பத்து மூன்றாயிரம் நூல்கள் ஆங்கிலத்தில் எழுதப்பட்டவை. ஏனைய நூல்கள் பிற இந்திய மொழிகளில் எழுதப்பட்டவை. இது தவிர ஓலைச்சுவடிகளும் உள்ளன.  

## இணைப்புகள்
- பல்கலைக்கழகத்தின் தளம்
# மவுலானா ஆசாத் தேசிய உருது பல்கலைக்கழகம்



**மவுலானா ஆசாத் தேசிய உருது பல்கலைக்கழகம்** தெலுங்கானாவின் ஐதராபாத்தில் உள்ள மத்திய பல்கலைக்கழகங்களில் ஒன்று. இந்திய விடுதலைப் போராட்டத்தில் பங்கு கொண்ட அபுல் கலாம் ஆசாத்தின் நினைவாக, பல்கலைக்கழகத்துக்கு இப்பெயர் இடப்பட்டது. உருது மொழியைக் கற்பித்தலும், உருது மொழி வழியில் கற்பித்தலும் இதன் பொறுப்புகளாகும்.  

## துறைகள்
- உருது
- ஆங்கிலம்
- அரபு மொழி
- இந்தி
- பாரசீகம்
- வணிக மேலாண்மை
- ஊடகம்
- அரசியல் & பொது நிர்வாகம்
- கல்வி & பயிற்சி
- மொழிபெயர்ப்பு
- பெண் கல்வி
- கணினியியல் & தகவல் தொழில் நுட்பம்
# குன்னங்குளம்


**குன்னங்குளம்** என்னும் ஊர், கேரளத்தின் திருச்சூர் மாவட்டத்தில் உள்ளது. இதே பெயரில் நகராட்சியும் உள்ளது. இங்கு குறிப்பேடுகளையும், புத்தகங்களையும் அச்சடிக்கும் நிலையங்கள் உள்ளன.  

## மக்கள் தொகை
2001-இல் எடுக்கப்பட்ட மக்கள் தொகைக் கணக்கெடுப்பின்போது 51,585 வாழ்ந்தனர். இங்கு வாழும் மக்களில் 85 சதவீதம் பேர் கல்வியறிவு பெற்றுள்ளனர்.  

## போக்குவரத்து
திருச்சூர்-குற்றிப்புறம் மாநில நெடுஞ்சாலை (69) இடையிலும், சாவக்காடு-வடக்காஞ்சேரி மாநில நெடுஞ்சாலை (50) இடையிலும் அமைந்துள்ளது. கேரளத்தின் முக்கிய நகரங்களுக்கு பேருந்துகள் இயக்கப்படுகின்றன.  

கீழ்க்காணும் ஊர்களில் தொடருந்து நிலையங்கள் உள்ளன.  
குருவாயூர் (9 கி.மீ)  

திருச்சூர் (23 கி.மீ)  

பூங்குன்னம் (21 கி.மீ)  

பட்டாம்பி (23 கி.மீ)  

வடக்காஞ்சேரி (22 கி.மீ)  

### அண்மையில் உள்ள ஊர்கள்
- எர்ணாகுளம் - 85
- திருச்சூர் - 23
- சங்ஙரங்குளம் - 16
- எடப்பாள் - 23
- குற்றிப்புறம் - 33
- கோழிக்கோடு - 105
- குருவாயூர் - 9
- சாவக்காடு - 10
- கூற்றநாடு - 15
- பட்டாம்பி - 23
- வடக்காஞ்சேரி - 21
# முகுந்தபுரம் வட்டம்


**முகுந்தபுரம் வட்டம்** கேரளத்தின் திருச்சூர் மாவட்டத்தில் உள்ள ஐந்து வட்டங்களில் ஒன்று. இதன் தலைமையகம் இரிஞ்ஞாலகுடா நகரமாகும். முகுந்தபுரம் வட்டத்தில் 26 ஊராட்சிகள் உள்ளன.  

## ஊராட்சிகள்
இந்த வட்டத்திற்கு உட்பட்ட ஊராட்சிகளின் பட்டியலை கீழே காணவும்.  
- மேலூர் ஊராட்சி
- கொரட்டி ஊராட்சி
- அன்னமநடை ஊராட்சி
- குழூர் ஊராட்சி
- மாள ஊராட்சி
- புத்தன்சிறை ஊராட்சி
- நென்மேனிக்கரை ஊராட்சி
- காடுகுற்றி ஊராட்சி
- பரியாரம் ஊராட்சி
- கோடசேரி ஊராட்சி
- அதிரப்பிள்ளி ஊராட்சி
- மற்றத்தூர் ஊராட்சி
- கொடகரை ஊராட்சி
- திருக்கூர் ஊராட்சி
- வரந்தரப்பிள்ளி ஊராட்சி
- அளகப்பனகர் ஊராட்சி
- பறப்பூக்கரை ஊராட்சி
- முரியாடு ஊராட்சி
- ஆளூர் ஊராட்சி
- பூமங்கலம் ஊராட்சி
- படியூர் ஊராட்சி
- வேளூக்கரை ஊராட்சி
- தெற்குங்கரை ஊராட்சி
- வெள்ளாங்ஙல்லூர் ஊராட்சி
- காறளம் ஊராட்சி
- காட்டூர் ஊராட்சி

## சுற்றியுள்ளவை
- வடக்கு - திருச்சூர் வட்டம்
- கிழக்கு - பாலக்காடு மாவட்டம், தமிழ்நாடு
- தெற்கு - எர்ணாகுளம் மாவட்டம்
- மேற்கு - அரபிக்கடல்
# மேலூர் ஊராட்சி, திருச்சூர்

மேலூர் ஊராட்சி என்னும் ஊராட்சி, கேரளத்தின் திருச்சூர் மாவட்டத்தில் முகுந்தபுரம் வட்டத்தில் உள்ளது. இது சாலக்குடி மண்டலத்திற்கு உட்பட்டது. இது 23.06 சதுர கி.மீட்டர் பரப்பளவில் அமைந்துள்ளது.  

## வார்டுகள்
| 1 | சந்திபுரம் | லிசி குரியா |  |
| --- | --- | --- | --- |
| 2 | கல்லுத்தி | ரமேஷ் எம் எஸ் |  |
| 3 | பூலானி வடக்கு | ரமேசன் எம் எம் |  |
| 4 | குறுப்பம் | இந்திர மோகனன் |  |
| 5 | பூலானி தெற்கு | பாபு பி பி |  |
| 6 | குன்னப்பிள்ளி | சரிதா வி வி |  |
| 7 | அடிச்சிலி | ஹைமாவதி சிவன் |  |
| 8 | புஷ்பகிரி | சுவப்னா டேவிஸ் |  |
| 9 | பாலப்பிள்ளி | கீதா சசி |  |
| 10 | முள்ளன்பாறை | ஷாலி விஜயன் |  |
| 11 | மேலூர் சென்டர் | மேரி ஜோஸ் |  |
| 12 | கூவக்காட்டு குன்னு | போளி பி ஒ |  |
| 13 | நடுத்துருத்து | ஜின்சி ஜோஷி |  |
| 14 | முரிங்ஙூர் தெற்கு | மேகனா ஷாஜு |  |
| 15 | முரிங்ஙூர் வடக்கு | ஸஜி எ டி |  |
| 16 | மண்டிக்குன்னு | பரமேஸ்வரன் பி பி |  |
| 17 | காலடி | சாபு பி ஏ | } |

## வழிபாட்டுத் தலங்கள்
- மேலூர் காலடி சிவன் கோயில்,
- பூலானி சுப்பிமணியர் கோயில்
- எடத்ரக்காவ் பகவதி கோயில்,
- குன்னப்பிள்ளி தேவராஜகிரி கோயில்,
- விஷ்ணுபுரம் ஸ்ரீ நரசிம்மமூர்த்தி கோயில்,
- முக்கால்வட்டி திருனாராயணபுரம் கோயில்,
- உதயபுரம் மஹாமிருத்யுஞ்சயர் கோயில்
- ஸ்ரீபுரம் சிவபார்வதி கோயில்

## பெயர்க் காரணம்
சாலக்குடி ஆற்றின் மேல் உள்ள ஊர் என்ற பொருளில் மேலூர் என்ற பெயர் வந்ததாகக் கருதுகின்றனர்.  

## இணைப்புகள்
பஞ்சாயத்ஸ்.இன்